गर्भनाल का 43वां अंक पाकर प्रसन्नता हुई. अंक में प्रकाशित रचनाएं श्रेष्ठ हैं. हरि बिंदल साहब की कहानी 'आशा' पढ़ने पर सभी पुराने मित्रों की याद हो आई और उनके साथ गुजारे लम्हों की भी, कभी किसी रचना में उतारने का प्रयास करूंगा. तेजेन्दर शर्मा की कविता 'जड़ और चेतन' को पढ़कर जीवन का असली रूप आंखों के सामने नाचने लगा और हृदय तरलता से भर उठा. दिविक रमेश जी की 'मां गांव में है' कविता अभी कुछ रोज पहले ही 'आजकल' में पढ़ी और आपके अंक में चित्र के साथ इसका अलग ही प्रभाव पड़ रहा है. डॉ. गुलाम मुर्तजा शरीफ की कविता 'अनुराग' इस अंक की अनूठी उपलब्धि कही जा सकती है। महादेवी वर्मा का लेख स्त्री का कार्यक्षेत्र प्रत्येक पाठक को पढ़ना चाहिए.